**1113. Budapest Zsombolyai u.6. 1113. Budapest Zsombolyai u.6**

**T.: 06 30 22346036 T.:344-50000**

E-mail: ratkaiklub@t-online.hu [www.tit.hu](http://www.tit.hu), info@tit.hu

[www.ratkaimartonklub.hu](http://www.ratkaimartonklub.hu)

**2021. szeptemberi műsor**

Radnóti Miklós: A mécsvirág kinyílik

A mécsvirág kinyílik
s a húnyó láthatárnak
könyörg a napraforgó:
a tücskök már riszálnak,
odvában dong a dongó
s álmos kedvét a bársony
estében égre Írta
egy röppenő pacsirta;
s ott messzebb, kint a réten,
a permeteg sötétben
borzong a félreugró
nyulak nyomán a fűszál,
a nyír ezüstös ingben
immár avarban kószál,
s holnap vidékeinken
újból a sárga ősz jár.

/1943/

*Tisztelt Klubtagunk! Kedves Vendégünk!*

*Szeretettel köszöntjük az évad kezdetén. Nehéz időszakon vagyunk túl és reméljük nem lesz több akadálya a folyamatos működésnek. A kényszerű „pihenő” alatt is terveztünk, és így ezeket most felvázoljuk, azzal, hogy reméljük meg tudjuk valósítani.*

*A járvány miatt elmaradt és meghirdetett műsorok megrendezése: Aranykor jóga, Szurasenko Dániel koncertsorozata, HUNGAROVOX Kiadó rendszeres könyvbemutatói, Krónikás Zenede / Dévai Nagy Kamilla és tanítványai/, dr. Kadosa Lehel bemutatkozó koncertje,/Orvosok a művészetben sorozatnyitó/, Bernáth Ferenc és tanítványainak koncertje.*

*2021/22 évadban tervezett új műsorok: Kiállítások, havonta: művésztársaságok, kollektív kiállítások, Kolozsvári László, a Magyar Rádió Zenekara művészének zenés utifilmjei, Közgazdász költők estjei, Orvosok a művészetben sorozat,*

*Ars Sacra fesztivál, Önálló estek, Gyurkovics Tiborra emlékező műsor születésének 90. évfordulóján, A tudomány és a művészet kapcsolata, előadássorozat.*

*Ez lenne az étlap, melynek kínálatát reményeink és lehetőségeink szerint megtartjuk.*

*Kérjük, barátai és ismerősei körében is népszerűsítse klubunkat, műsorainkat.*

*Ne feledje, a mi klubunk egy értéket felmutató hely!*

*Tisztelettel és szeretettel várjuk tehát ebben az évadban is!*

**Az egyesület választmánya**

**Műsoraink csak védettségi igazolvánnyal látogathatók!**

**Szeptemberi műsoraink díjmentesek!**

**szeptember 9-én /csütörökön/ du.6 órakor:**

MÚVÉSZET ÉS SZAKRALITÁS
**Dely Teréz** „Dicsőség neked Istenünk" című tűzzománc kiállítását megnyitja:
**dr. Feledy Balázs** művészeti író.
VÁLOGATÁS ÉS BESZÉLGETÉS A HUNGAROVOX KIADÓ SZAKRÁLIS KÖNYVEIBŐL
Vezeti: **Kaiser László** költő, író, a kiadó vezetője.
Közreműködik:
**Szurasenko Dániel** blockflöte művész.
Az Ars Sacra Fesztiválhoz kapcsolódó program.

**16-án /csütörtökön/ du. 6 órakor:**

ZENE ÉS BESZÉLGETÉS

Vendégünk: DR, RÁSONYI LEILA hegedűművész-tanár.

-zenéről, hivatásról, utazásról-

**23-án /csütörtökön/ du. 6 órakor:**

**KOLOZSVÁRI LÁSZLÓ** ZENÉS UTIFILMJE KINÁRÓL

**30-án / csütürtökön/ du. 6 órakor:**

***Lélekhez szólva***

**Hajdani Vali** előadóművész és **Szuracsenko Dániel** zeneművész közös zenés irodalmi estje.

Énekszóval és lélekszóval érzelmekről, szeretetről.

Közreműködik: **Kékes Zsuzsa** vibrafonművész.

**Kedves Klubtagok és Vendégek!**

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a Magyar Filmművészek Szövetsége, a, a HUNGAROVOX Kiadó és a TIT Stúdió Egyesület támogatja.

  